Nymˇ gawˬ yaw doeˇ zaˬ Aˬ yawꞈ yaw doeˇ zawˇ doeˇ-eu meh. Aˬ ma dawˬ jiˇ maˬ naˇ haˬ-a. Dawˬ deh tehꞈ-ehˇ chah gha chah gha-ehˇ aˇ jiˇ beuˆ beuˆ-ehˇ lawˬ dziˬ niˇ gha-eu meh.
Htiˬ nah-aˬ, aˬ yawꞈ-euˬ aˬ ma yaˇ ngeh-ahˇ neh ghoꞈ laˇ-awˇ ghaˬ doeˇ zawˇ doeˇ-eu meh. Aˬ li ghaˬ naˇ, iˇ khahˇ mˇ myawˬ qawꞈ htiˬ jeˬ-iˬ maˬ mˇ htaˬ-aˬ.
Aˬ ma ghaˬ nui ma phehˇ laˇ-awˇ aˬ yawꞈ-ahˇ laˇ ghoˆ maˬ phah nehˬ-a, hawˬ gheh maˬ bi dzaˬ ni bi dzahˬ-euˬ meh.
Aˬ da ghaˬ gheh "Aˬ dui maꞈ yaw doeˇ maˬ ya doeˇ-a. Yaw doeˇ doeˇ naˇ hawˬ mehꞈ ya dzahˬ meh" lehˇ ehˇ nehˬ-euˬ meh.
Nawˇ huiˬ laˇ naˇ, aˬ dzawˬ, aˬ kaꞈ, tsawˇ gahˇ maˬ ahˇ-eu tsawˇ haˬ, aˬ dzawˬ aˇ gah pyeuꞈ-iˇ meh.
Nawˇ huiˬ laˇ neh zaˬ daꞈ daꞈ laˇ naˇ qawꞈ aˬ buˇ htiˬ ghaˬ-iˬ nawˬ-ahˇ maˬ geuꞈ mawꞈ luꞈ-a.
Aˬ yawꞈ-euˬ aˬ da ehˇ dawˬ deuˬ-ahˇ yaw muiˬ-ehˇ shaˇ noeˬ haw ngeh, tsaˬ dui dui-eu miˇ neh aˬ yawꞈ qhahˬ lahˇ laˇ-awˇ nymˇ gawˬ yaw doeˇ maˬ phaˇ doeˇ pheuˬ-aˬ jeˇ.